Quan se crebó l'alianza d'as quatre tribus confederatas, Koo Orlug se deseparó d'os atros oiratos en o sieglo XVII y emigró con muitos torgotz t'a río Volga trescurzando o territorio d'os cazacos por o norte d'os mars de Caspia y Aral. O numero de torgotz que emigroron s'estima en 40.000 tiendas, y combatioron contra os cazacos d'a Horda Chicota d'o Emba y contra os nogais a man d'Astrakhan. Rematoron a suya migración entre os ríos Ural y Volga y fundoron un nuevo estato conoixito como "Horda Kalmuca. Os rusos los clamoron Kalmycs. A los torgotz lis s'achuntoron faccions de khoxotz y derbetz. Os calmucos actuals descienden d'os integrants d'estas tribus que quedoron en a marguin ueste d'a Volga en 1771.